वेडिंग ट्रैप: दहेज मे ंबड़ी रकम लेेकर कोटा की बेटियों से शादी, फिर धोखा दे रहे एनआरआई
महावीरनगर निवासी लक्ष्मी गुलवानी की शादी जनवरी, 2015 में एनआरआई दिलीप गुलवानी से हुई। दक्षिण अफ्रीका के बाद अबुधाबी की एक कंपनी में सेल्स एग्जीक्यूटिव की नौकरी करने वाले गुलवानी ने धोखे से लक्ष्मी के सारे कागजात लेकर उसे भगा दिया। वधू पक्ष ने दहेज में 5 लाख की मोटी रकम के साथ 20 तोला सोना भी दिया था। लक्ष्मी अपना दहेज का सामान और पति का पासपोर्ट रद्द कराने के लिए तीन राज्यों (मध्यप्रदेश-राजस्थान और गुजरात) की पुलिस के साथ ही आयोगों के दफ्तर-दर-दफ्तर भटक रही हैं। हाल ही में राज्य महिला आयोग अध्यक्ष सुमन शर्मा से मिलकर गुहार लगाई थी।
ऐसी कई दुल्हनें हैं, जिनकाे एनआरआई दूल्हों ने अमेरिका, आस्ट्रेलिया, सउदी अरब जैसे देशों की चकाचौंध दिखाकर धोखा दिया। कोटा के महिला परामर्श केन्द्र पर हर दो-तीन माह में एक केस ऐसा जाता है, जिसमें लड़के-लड़कियां एनआरआई से शादी करके धोखा खाते हैं। पिछले 12 सालों से परिवारों को टूटने से बचाने का प्रयास कर रहे राजेश यंगब्लड बताते है कि पहले ऐसे मामले पंजाब, दिल्ली और गुड़गांव में ज्यादा आते थे, लेकिन पिछले दो-तीन सालों से राजस्थान में भी ऐसे मामलों की संख्या तेजी से बढ़ने लगी है। कोटा की भी कई लड़कियां एनआरआई दूल्हों के झांसे में आकर परेशानी झेल रही हैं। ऐसेमामलों पर पढ़े भास्कर की स्पेशल रिपोर्ट...
विवेक नंदवाना, सीनियरएडवोकेट
पासपोर्ट की कॉपी रखें, आशंका हो तो दूतावास में शिकायत करें
पासपोर्टकी कॉपी अपने पास रखें, ताकि जरूरत पड़ने पर दूतावास को देकर त्वरित कार्रवाई हो सके। दूतावास चाहे तो इससे उसका वीजा तक कैंसिल हो सकता हैं। परिवार के बैक ग्राउंड की पूरी जानकारी और बाॅयोडेटा की कॉपी सुरक्षित रखें। जिससे शादी हो उसकी जॉब, ऑफिस, सिटी, वहां के कानून की जानकारी रखें। फोटो के अलावा सभी जानकारियों से जुड़े ओरिजनल कागजात मंगवाएं।
कोटा की लक्ष्मी और एनआरआई िदलीप की शादी का फोटो।
hin_Deva hin_Deva hin_Deva mag_Deva hin_Deva hin_Deva hin_Deva